Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva sigurnosti Bosne i Hercegovine, raspisuje

**INTERNI NATJEČAJ**

**za popunu radnih mjesta državnih službenika**

**u Ministarstvu sigurnosti Bosne i Hercegovine**

**1/01 Stručni savjetnik za pitanja azila**

**1/02 Stručni savjetnik za europske integracije**

**1/03** **Stručni savjetnik za dozvole**

**1/04** **Šef Odsjeka**

SEKTOR ZA AZIL

Odsjek za postupak azila

**1/01 Stručni savjetnik za pitanja azila**

**Opis poslova i radnih zadataka**: Priprema zakone i podzakonske akte i druge opće akte kao i posebne propise iz člana 85. i 100. Zakona iz ove oblasti, daje primjedbe, sugestije i stručna mišljenja, sudjeluje u pripremi pisanih i drugih materijala po pitanjima azila i drugih vidova izbjegličke skrbi, vodi treninge i daje savjete organizacijskim jedinicama Ministarstva na terenu, sudjeluje u pripremi prijedloga bilateralnih sporazuma iz oblasti azila, priprema informacije, analize i izvješća iz djelokruga svoga rada, obavlja i druge poslove po nalogu neposrednog rukovoditelja.

**Posebni uvjeti:** Pravni fakultet ili Fakultet kriminalističkih znanosti ili Filozofski fakultet ili Ekonomski fakultet ili Visoka škola smjer kriminalistika ili sigurnost; tri godine radnog iskustva u struci; položen stručni upravni ispit; poznavanje rada na računalu;

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

SEKTOR ZA MEĐUNARODNU SURADNJU I EUROPSKE INTEGRACIJE

Odsjek za europske integracije

**1/02 Stručni savjetnik za europske integracije**

**Opis poslova i radnih zadataka**: obavlja najsloženije studijsko-analitičke poslove iz djelokruga rada Sektora. Prati i koordinira aktivnosti na provođenju sporazuma sa Europskom unijom i realizira projekte Europske komisije, s posebnim osvrtom na financijski aspekt, priprema i koordinira sudjelovanje predstavnika ministarstava, upravnih organizacija u sastavu ministarstva, kao i ostalih organa za provođenje zakona u poslovima u svezi europskih integracija. Analizira djelotvornost, učinkovitost i svrsishodnost pojedinih projekata te predlaže ocjenu njihove opravdanosti. Obavlja i druge poslove po nalogu pomoćnika ministra i šefa Odsjeka kome podnosi izvješće o svom radu.

**Posebni uvjeti:** Pravni ili Ekonomski ili Filozofski fakultet ili Fakultet političkih znanosti ili Fakultet kriminalističkih znanosti ili drugi fakultet smjer kriminalistika ili sigurnost; položen stručni upravni ispit; najmanje tri godine radnog iskustva u struci; poznavanje engleskog jezika;

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

SEKTOR ZA ZAŠTITU TAJNIH PODATAKA – DRŽAVNI SIGURNOSNI ORGAN

Odsjek za propise, dozvole i industrijsku sigurnost

**1/03 Stručni savjetnik za dozvole**

**Opis poslova i radnih zadataka**: obavlja najsloženije poslove iz djelokruga Odsjeka koji se odnose na Zakon o zaštiti tajnih podataka, koordinira djelovanje organa nadležnih za sigurnosnu provjeru; priprema dozvole za sve osobe koje imaju pravo pristupa tajnim podacima povjerljivo, tajno i vrlo tajno te priprema akt o odbijanju izdavanja dozvole te uručuje ih provjeravanim licima; priprema dozvole za pristup tajnim podacima drugih država, međunarodnih ili regionalnih organizacija sukladno zakonu ili međunarodnim ili regionalnim sporazumima i priprema akt o odbijanju izdavanja dozvole te uručuje ih provjeravanim licima; vodi službenu evidenciju o izdatim dozvolama za sve osobe koje imaju prvo pristupa tajnim podacima stepena povjerljivo, tajno i vrlo tajno u središnjem registru; obavlja i druge poslove na zahtjev pomoćnika ministra i šefa Odsjeka, kome podnosi izvješće o radu.

**Posebni uvjeti:** Pravni fakultet ili Fakultet kriminalističkih znanosti ili Ekonomski fakultet ili Visoka škola – smjer kriminalistika ili drugi fakultet smjer sigurnost; položen stručni upravni ispit; tri godine radnog iskustva u struci; poznavanje engleskog jezika.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

URED MINISTRA

Odsjek za politike i planove

**1/04 Šef Odsjeka**

**Opis poslova i radnih zadataka**: neposredno rukovodi radom Odsjeka i odgovoran je za pravovremeno, zakonito i pravilno izvršavanje poslova iz djelokruga Odsjeka, dodjeljuje ih neposrednim izvršiteljima, neposredno izvršava najsloženije poslove, surađuje sa sektorima u Ministarstvu, podnosi izvješće o radu Odsjeka, obavještava Ministra o potrebama za upošljavanje državnih službenika i uposlenika u Odsjeku, obavlja druge poslove na zahtjev Ministra, kome podnosi izvješće o svome radu.

**Posebni uvjeti:** Fakultet političkih znanosti ili Fakultet kriminalističkih znanosti ili Visoka škola – smjer kriminalistika ili Pravni fakultet ili Ekonomski fakultet; položen stručni upravni ispit; četiri godine radnog iskustva u struci; poznavanje engleskog jezika;

**Status:** državni službenik – šef Odsjeka.

**Broj izvršitelja:** jedan (1)

**Mjesto rada:** Sarajevo

***Na ovaj natječaj mogu se prijaviti samo osobe zaposlene kao državni službenici u Ministarstvu sigurnosti Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

**Dodatna napomena:**

* Prije postavljenja, odnosno prijama u radni odnos, za sve kandidate sa liste uspješnih kandidata, obaviće se sigurnosne provjere sukladno sa postupkom za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih akata donesenih na temelju navedenog Zakona.
* Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja stranog jezika (izuzev za poziciju 1/01;);
* dokaza o traženoj razini znanja rada na računalu (samo za poziciju 1/01;);

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **18.01.2023. godine** putem poštanske službe preporučenom pošiljkom na adresu:

**Ministarstvo sigurnosti BiH**

**„Interni natječaj za popunu radnih mjesta državnih službenika u Ministarstvu sigurnosti BiH“**

**Trg BiH broj 1, 71000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.